Әрмет-Рәхим

Әрмет-Рәхим () — Башҡортостандың Ишембай районындағы татар ауылы. 2010 йылдың 14 октябренә ҡарата халыҡ һаны 315 кеше. Петровск ауыл Советы составына инә.
Почта индексы — 453230, ОКАТО коды — 80231855002.

 Тарихы 
Нуғай даруғаһының Юрматы улусы башҡорттары тарафынан  Әрмет исеме аҫтында нигеҙ һалынған, 1737 йылдан билдәле. Башҡа мәғлүмәттәр буйынса, 1676 йылда нигеҙ һалынған.

Ауылдың хәҙерге исеме XVIII быуатта йәшәгән старшина Рәхим Ибраев исеме менән бәйле.

V ревизия ике ауыл халҡын иҫәпкә алған: Түбәнге Әрмет һәм Әрмет-Рәхим. 1834 йылда 230 кеше, 1859 йылда — 147 башҡорт була. 1920 йылда 237 ихатала 1265 кеше йәшәгән. 1939 йылда халыҡ һаны 1083 кеше тәшкил итә, 1959 йылда — 799 кеше.

Ауыл халҡы башлыса малсылыҡ, игенселек, умартасылыҡ һәм һөнәрселек менән шөғөлләнгән.

1737 йылда башҡорт ихтилалдарын баҫтырғанда балаларҙың фажиғәле яҙмышын һүрәтләгән, 1737 йылда баҫылып сыҡҡан документ Әрмет ауылының йәше тураһында ситләтелгән дәлил булып хеҙмәт итә ала. 1737 йылда Өфө ландмилицияһының отставкалағы вахмистры (Фельдфебель) Ҡаҙан сауҙагәренә Әрмет ауылынан башҡорт малайы Мәҡсүт Асеевты  1 һум 50 тингә һата. Ул «түҙеп торғоһоҙ  аслыҡтан православие христиан диненә суҡындырыла, ә суҡындырылғандан һуң Мәҡсүткә Михаил Сергеев исеме бирелә, уға 7 йәш була».

 Хәҙерге осор 
Ауылда фельдшер‑акушерлыҡ пункты, клуб, китапхана, мәсет бар.

 Халыҡ һаны 
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Иҫәп алыу йылы һәм көнөБөтә халыҡИр-егеттәрҠатын-ҡыҙҙарИр-егеттәр өлөшө (%)Ҡатын-ҡыҙҙар өлөшө (%) 1897 йыл 9 февраль ( 26 ғинуар) 1920 йыл 26 август1265 1926 йыл 17 декабрь 1939 йыл 17 ғинуар1083 1959 йыл 15 ғинуар799 1970 йыл 15 ғинуар 1979 йыл 17 ғинуар 1989 йыл 12 ғинуар413 2002 йыл 9 октябрь328 2010 йыл 14 октябрь31515016547,652,4  

Бөтә Рәсәй халыҡ иҫәбен алыу (2002) мәғлүмәте буйынса күпселек башҡорттар йәшәй (95 %)Единый электронный справочник муниципальных районов Республики Башкортостан — Excel форматында ҡушымта .

 Географик урыны 
Алыҫлығы:
 Район үҙәгенә тиклем (Ишембай): 42 км
 Ауыл Советы үҙәгенә тиклем (Петровский): 7 км
 Яҡындағы тимер юл станцияһы (Стәрлетамаҡ ): 39 км.

 Урамдары 
Урам исеме«Налог Белешмәһе» системаһында Әрмет-Рәхим ауылы:

 Мәктәп урамы ()
 Яр урамы ()
 Партизан тыҡрығы ()
 Тау аҫты урамы ()
 Йылға урамы ()
 Үҙәк урамы ()
 Йәштәр урамы ()

 Билдәле шәхестәр 
 Булатова Фәниә Дәриғәт ҡыҙы (17.08.1928—19.06.1997), совет һәм Рәсәй ғалим-профпатологы, юғары мәктәп уҡытыусыһы. Медицина фәндәре докторы (1984), профессор (1987). 
 Шәрәфетдинов Әмир Ямалетдин улы (13.05.1947), ғалим-гигиенист, юғары мәктәп уҡытыусыһы. Медицина фәндәре докторы (2004). Башҡортостан Республикаһының атҡаҙанған табибы (1999) һәм мәғариф отличнигы (2012)Башҡорт энциклопедияһы — Шәрәфетдинов Әмир Ямалетдин улы.

 Иҫкәрмәләр 

 Әҙәбиәт =
 Арметрахимово// 

 Һылтанмалар 
 Совет муниципальных образований Республики Башкортостан.
 Статья в Башкирской энциклопедии

 «Налог Белешмәһе» системаһында Әрмет-Рәхим ауылы


Категория:Ишембай районы ауылдары